Џандрљив муж/21
3. 

НИКОЛА, ПРЕЂАШЊИ  

НИКОЛА: Маго, море, деца тамо мртва гладна. 
МАГА: Ето, шта ћу да им дам? 
НИКОЛА: Начини им штогод. Зар оћеш да им ја кувам? 
МАГА: Па дала сам им ето леба. Шта ћу друго? 
НИКОЛА: Што и ниси очешљала и умила, него изгледају као Циганчад. 
МАГА: Ето, кад не могу да стигнем. 
НИКОЛА: Ти све не можеш да стигнеш. Соба нерастребљена, по зидовима паучина, — како си почистила куину, тако си оставила ђубре иза врата. Није л ти стид? Дошао кума Мита, да цркнем од срамоте. 
МАГА: Па ја сам растребила. 
НИКОЛА: Растребила као тешко мени! 
МАГА: Е сад се, ето, опет једиш. 
НИКОЛА: Како се нећу једити на такву потрад. 
МАГА: О врага, не знам, како да ти угодим, да се не љутиш. 
НИКОЛА: Та растреси се и ти једанпут да га ђаво носи! 
Све твоје другарице како тако, ал ти довека у ђубрету. Од 
Божића ниси била у цркви. 
МАГА: Кад не могу да стигнем. 
НИКОЛА: Свако живо доспе, само ти не можеш. Еј, тешко мени! 
МАГА: Али немој да се љутиш, молим те! 
НИКОЛА: Иди, иди, па гледај децу. 
МАГА: Ето, жао ми је, кад се једиш, а ја ти желим угодити. 
НИКОЛА: Ено се и краставци покварили. 
МАГА: О врагу! Ваљда, ето, не ваља сирће. 
НИКОЛА: Не знам, како си метнула, тек видим, да је дело буре пропало. 
МАГА: О тешко си га мени, а лепо сам и, ето, била сложила! 
НИКОЛА: Чим си и опарила? 
МАГА: Ето сам заборавила, да и опарим. 
НИКОЛА: Еј, наопако ти звонило, зар се тако краставци слажу? Тако ће бити и с купусом. 
МАГА: Купус сам, тешко си га мени, лепо сложила. 
НИКОЛА. Сложила, као враг да те носи! Видим ја моје добро јутро. 
МАГА: О тешко си га мени! Толико сирће! 
НИКОЛА: Иди, иди, не стој! Док тандрчеш и тешкаш се, могла би полак посла свршити. 
МАГА: Ето, жао ми је, гди се љутиш. 
НИКОЛА: Та иди само, нит ми помаже љутити се, ни певати. 
МАГА: О, тешко си га мени! (Одлази.) 
НИКОЛА: Ето видиш; може ли бити боље нарави? Али залуду, кад јој не иде ништа од руке. 
МАКСИМ: Опет слуша барем, и даје се исправљати. 
НИКОЛА: Од десет година једнако је исправљам и злопатим, па шта сам добио? 

Џандрљив муж